Қызылорда облысы, Қазалы қаласы .

№3 «Өрімтал» бөбекжай-балабақшасы

Музыка жетекшісі : Ахметова Роза Кирашовна

**Тақырыбы: «Мектеп жасына дейінгі балаларды дамыту мен тәрбиелеудегі заманауи педагогтің рөлі»**

**Эссе**

Қазіргі цифрлық жүйе қалыптасып, дамыған заманда мектепке дейінгі балаларды дамыту мен тәрбиелеуде де өсіп келе жатқан бүлдіршіндерге, болашақ ұрпақтарымызға заманауи педагогикалық технoлoгиялaрды ұтымды пайдалану арқылы, осы тиімділікті қолдана отырып, әр баланы жан-жақты, толыққанды оқытып, білім беруге мүмкіндік өте жоғары.

Бұл жүйелі түрде қалыптасқанда баланы шығармашыл, жауапкершілікті, өзіне сенімді , бәсекелестікке қабілетті тұлға қалыптастыруға болады. Заманауи педагог өзін үздіксіз ізденумен білімін толықтырумен қатар, инновациялық технологияларды да молынан игеруі қажет.

Әр тәрбиеші немесе мектепке дейінгі ұйымда қызмет жасайтын әрбір педагог балаға білім беруді немесе тәрбиелеуді ғана емес, баланың жүрегіне жол тауып, шын сеніміне енуі керек. Олай болмаған жағдайда, баланың қабілетінің ашылуы мен үйренуге деген ашықтықты жасай алмаймыз.

Қазіргі мектеп-лицейлерден бөлек, бөбекжай-балабақшаларда да заманауи қалыптан қалыспай жұмыс жасауға толық мүмкіндік бар. Музыкалық залдар мен балабақша топтарында интерактивті тақталар мен компьютер жабдықтары интер үстелдермен жабдықталған. Педагогтер АКТ, электронды нұсқадағы ойындар мен видео слайдтарды, жасанды интеллекттің қарапайым элементтерін өз ұйымдастырылған іс әрекетінде кеңінен қолдана алады.

Бұл педагогикалық жаңа технологияларды және инновациялық заманауи әдіс –тәсілдерді білім мен тәрбиелеуге кеңінен қолдану, әрбір болашағын ойлай білген өркениетті елдерде, ұрпақтарының алдағы өмірін ұйымдастырудың алғы шарты деп қарастырады.

Қазір елімізде біртұтас тәрбие мен ұлттық құндылықтарға маңыз беріп отыр. Өйткені ұлтымыздың салт дәстүрін , үрдісін, тілін , мәдениеті мен өнерін, жалпы адами ұлттық құндылықтарды өн бойына сіңірген баланың ,тәрбиесі мен дамуы еліміздің болашақты қалыптастыруына септігін тигізеді. Осы орайда да әр түрлі әдістерді, ойындарды, заттық дамытушы ортаны жасай отырып, балалардың интелектуалдық, ақыл-ой дағдыларын, мектепке дайындық деңгейін білім алуға деген құлшынысын арттырары сөзсіз.

Заманауи педагогтің өзі қандай болу керек?

Ол педагогикалық әдебі, құндылығы, адами тұлғасы жоғары, сауатты,өзін дамытып ғана қоймай, өзгелерге де берері мол – білімді, әдістемелігі мол ұйымдастырушы, ынтымақшыл, жаңаға жаны құмар маман болуы керек. Педагогтің заманауи технологияларды игере отырып, шығармашылықпен қызмет жасауына толық еркіндік бар. Сондықтан да баланы жан-жақты дамытуға үздіксіз және талғаммен, жоғары деңгейде әсер ете алатындай заманауи үлгідегі технологияларды қарастыруға міндет жүктелді. Бұл жағдайларда әр педагог өзінің кәсіби шеберліктерін шыңдап, ақпараттандыру ғасырынан қалыспау керек.